

## **Seirearuanne[[1]](#footnote-1)**

|  |  |
| --- | --- |
| **Aruande liik**  | [ ]  **vahearuanne** [ ]  lõpparuanne |
| **TAT nimi** | Noorte õigusrikkujate retsidiivsuse vähendamine |
| **TAT tunnusnumber** | 2021-2027.4.07.23-0009 |
| **Toetuse saaja nimi** | Justiitsministeerium |
| **Partnerite nimi/nimed** | Riigiprokuratuur |
| **TAT abikõlblikkuse periood** | 1.02.2023 – 31.12.2029 |
| **Aruandeperiood** (kumulatiivselt) | 2024 |

|  |
| --- |
| **Ülevaade TAT tegevuste elluviimisest** |
| **Tegevuse nr ja nimetus**  | **4.4. Kriminaaljustiitssüsteemi arendamine: noorte täiskasvanute erikohtlemise mudeli rakendamine prokuratuuris** |
| Tegevuse lühiülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. |
| Prokuratuuri 2024. a planeeritud tegevusteks oli: 4.4.1 *Konsultantide prokuratuuri tööle värbamine 2024. a I kvartalis.* Tegevus on tähtaegselt täidetud. Ajavahemikul 16.02.2024 – 04.03.2024 asusid neljas ringkonnaprokuratuuris – Viru, Põhja, Lõuna ja Lääne ringkonnaprokuratuuris - tööle neli noorte täiskasvanute konsultanti. Konsultantide värbamine toimus sihtotsinguga ning värbamistegevust saab pidada edukaks, sest leiti sobivad kandidaadid. Konsultandid on asunud täitma partnerluslepingu nr 7-6/7619 p-des 6.1.2.1.-6.1.2.6. kokku lepitud ülesandeid. Partner on elluviijaga leppinud kokku konsultantide töö kohta piirkonniti andmete kogumise (kriminaalasja number, isikukood, vanus teo toimepanemisel, kvalifikatsioon, mõjutusvahend/karistus) ning andmete esitamise üks kord aastas. 4.4.2 *Noorte täiskasvanute erikohtlemise mudeli (kirjalik juhis, kokkulepped vms) väljatöötamine 2024. a lõpuks. Mudeli väljatöötamisele Justiitsministeeriumi ja muude asjaomaste asutuste ja koostööpartnerite kaasamine ning vajadusel mudeli rakendamiseks teenuseosutajatega koostöökokkulepete sõlmimine.* Mudeli väljatöötamiseks olid kaasatud prokuratuuri siseselt igast ringkonnaprokuratuurist (välja arvatud Majandus- ja korruptsioonikuritegude ringkonnaprokuratuur) esindajad. 2024. a I poolaastal toimus mudeli ettevalmistavate tegevustena kaks suuremas ringis kohtumist. Üks asutuse sisene töögrupi koosolek ja teine, 9. mail 2024 toimunud kohtumine, kuhu olid kaasatud nii ringkonnaprokuratuuride esindajad kui esindajad teistest asutustest: Justiitsministeeriumi kriminaalpoliitika osakonnast, Politsei- ja Piirivalveametist, Tallinna Vangla kriminaalhooldusosakonnast, Sotsiaalministeeriumist, Sotsiaalkindlustusametist, Töötukassast, Tartu Ülikoolist ja Advokatuurist. 31.07.2024 toimus projekti tutvustus ja noorte täiskasvanute erikohtlemise mudeli mustandi tutvustus prokuratuuri juhtkonnas. 07.08.2024 toimus täiendav kohtumine kriminaalhooldusega, 13.08.2024 täiendav kohtumine PPA-ga. Septembrist novembrini toimusid kohtumised projekti ja erikohtlemise mudeli tutvustamiseks ning täiendamiseks igas ringkonnaprokuratuuris (välja arvatud Majandus- ja korruptsioonikuritegude ringkonnaprokuratuur) järgmiselt: 19.09.2024 Lääne RP-s, 28.10.2024 Põhja RP-s, 07.11.2024 Viru RP-s, 25.11.2024 Lõuna RP-s. Samal ajal toimus erikohtlemise mudeli tagasisidestamine ka Justiitsministeeriumi kriminaalpoliitika osakonna analüüsitalituse poolt. Noorte täiskasvanute kohtlemise ja ühtse karistuspraktika põhimõtted kinnitati prokuratuuri juhtkonna poolt 27.11.2024. Erikohtlemise põhimõtted on kättesaadavad prokuratuuri siseveebis ning avaldatakse ka prokuratuuri aastaraamatus (ilmub 2025. a I kvartalis).Mudeli rakendamiseks, noorele õigusrikkujale projekti raames osutatava tugiisikuteenusele suunamiseks ja vastastikuseks infovahetuseks sõlmis prokuratuur koostööleppe SA-ga Omanäolise Kooli Arenduskeskus. Koostöölepe allkirjastati 25.06.2024. 4.4.3 *Koolitustegevused sihtgrupiga tegelevatele prokuröridele ja konsultantidele, sh koostöös Justiitsministeeriumi ja koostööpartneritega. Koostöös Justiitsministeeriumiga taastava õiguse tegevuskava elluviimise käivitamine.* Koolitustegevusi on prokuratuuris seoses projektiga aruandlusperioodi jooksul aset leidnud kahel korral, sh ühel korral koos koostööpartneriga: 13.03.2024 toimus prokuratuuris prokuröridele ja konsultantidele suunatud noorele õigusrikkujale tugiisikuteenust tutvustav koolitus „Step-programmi ja tugiisikuteenuse tutvustus“. Koolitajaks oli SA Omanäolise Kooli Arenduskeskuse tugiisikuteenuse projektijuht Hanna Ojamets. Koolitusele registreerus 35 osalejat. 22.05.2024 toimus prokuratuuris prokuröridele ja konsultantidele suunatud noore täiskasvanu arengut tutvustav koolitus „Noored täiskasvanud – (kuidas) mõista, mitte hukka mõista“. Koolitajaks oli kliiniline psühholoog Thea Marran. Koolitusele registreerus 43 osalejat. Prokuratuuri esindajad on osalenud Justiitsministeeriumi kutsel töögrupis noorte õigusrikkujatega töötavate spetsialistide ühise koolitusprogrammi väljatöötamiseks. Prokuratuuri esindajad võtsid Justiitsministeeriumi kutsel osa taastava õiguse tegevuskava elluviimise tegevustest, sh 19.01.2024, 25.03.2024 ja 16.05.2024 töötubadest. Prokuratuuri noorte täiskasvanute erikonsultandid osalesid ka Euroopa Taastava Õiguse Foorumi konverentsil 29.-31.05.2024.Prokuratuuri peamisteks vajadusteks taastava õiguse laiemaks kasutuselevõtuks on prokuröride ja konsultantide teadlikkuse tõstmine taastava õiguse võimalustest. Selleks oleme kohtumistel teinud ettepaneku prokuratuuri juhtkonna ning prokuröride ja konsultantide koolituseks ning andnud sisendi koolitusvajadusest. 07.02.2025 toimub taastava õiguse seminar prokuratuuri juhtkonnale. |
| **Tegevuse nr ja nimetus**  | **4.5 Hindamine** |
| Tegevuse lühiülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. |
| Prokuratuuri 2024. aastaks planeeritud tegevuste läbiviimisel, sh noorte täiskasvanute erikohtlemise mudeli väljatöötamisel, ei esinenud olulisi takistusi või probleemkohti. Eri valdkondade esindajate toomine ühise laua taha andis võimaluse avastada erikohtlemise erinevaid tõlgendusi ja probleemkohti, näitas vajadust teadlikkuse tõstmise järele eri asutuste võimalustest ja ressurssidest ning aitas kujundada erikohtlemise fookuse. Kohtumised ringkonnaprokuratuuris andsid prokuröridele ja konsultantidele võimaluse saada sisulisem ülevaade projekti eesmärkidest ja tegevustest, sh parem arusaamine noorte täiskasvanute erikohtlemise vajadustest ja võimalustest. Noorte täiskasvanute erikonsultantide töölevõtmine on end igati õigustanud – tööle asumisest saadik on nad tegelenud rohkem kui 300 noorega.  |
| **Tegevuse nr ja nimetus** | **4.6. Kommunikatsioon** |
| Tegevuse lühiülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. |
| *Prokuratuuris toimuvad 2024. aastal kommunikatsioonitegevused asutusesiseselt lähtuvalt projekti etappidest. Asutuse väliselt tutvustatakse projekti teadlikkuse tõstmiseks noorte täiskasvanute projekti ja erikohtlemise mudeli väljatöötamisel ja rakendamisel.* Projekti, selle eesmärke ja prokuratuuri tegevusi on tutvustatud asutuse siseselt, sh ka koos värbamistegevuste ja koolitustegevustega ning neljal piirkondlikul kohtumisel ringkonnaprokuratuurides (vt p 4.4.2).Koostööpartneritele tutvustati projekti, selle eesmärke ja noorte täiskasvanute erikohtlemise mudeli väljatöötamise eesmärke 9. mail 2024 toimunud kohtumisel, millele olid kaasatud peale prokuratuuri ja Justiitsministeeriumi kriminaalpoliitika osakonna esindajate Politsei- ja Piirivalveameti, Tallinna Vangla kriminaalhooldusosakonna, Sotsiaalministeeriumi, Sotsiaalkindlustusameti, Töötukassa, Tartu Ülikooli ja advokatuuri esindajad. Laiemale avalikkusele tutvustatakse projekti ja selle raames valminud noorte täiskasvanute kohtlemise ja ühtse karistuspraktika põhimõtteid prokuratuuri aastaraamatus, mis ilmub 2025. a I kvartalis. |

|  |
| --- |
| **Perioodi 2021–2027 ühtekuuluvus- ja siseturvalisuspoliitika vahendite andmisest avalikkuse teavitamise nõuete täitmise selgitus** |
|  |
| **Hinnang TAT tulemuslikkusele ja püstitatud eesmärkide saavutamisele[[2]](#footnote-2)**  |
| Prokuratuuri 2024. a seatud eesmärgid ja kavandatud tegevused said täidetud, kasvanud on teadlikkus projekti sihtgrupi erikohtlemise vajadusest ja võimalustest, sh on erikohtlemise põhimõtted kooskõlastatud koostööpartneritega. Noorte täiskasvanute erikonsultantide töölevõtmine on end igati õigustanud – tööle asumisest saadik on nad tegelenud rohkem kui 300 noorega.  |
| **Toetuse saaja hinnang partnerluse toimimisele[[3]](#footnote-3)** |
|  |

|  |
| --- |
| **TAT mõju horisontaalsetele teemadele[[4]](#footnote-4)** |

|  |  |  |
| --- | --- | --- |
| Läbiv teema | Kavandatud mõju (märkida ristiga) | Tegelik mõju(märkida ristiga) |
| Jah | Ei | Jah | Ei |
| Eri rahvusest, vanuses, erivajadusega inimeste võrdsed võimalused | X |  | X |  |
| *Siia kirjutada…..* |
| Sooline võrdõiguslikkus | X |  | X |  |
| *Siia kirjutada…..* |
| Ligipääsetavus | X |  | X |  |
| *Siia kirjutada…..* |
| Tasakaalustatum regionaalareng |  | X |  | X |
| *Siia kirjutada…..* |
| Keskkonnahoid ja kliima |  | X |  | X |
| *Siia kirjutada…..* |

**NB! Koos seirearuandega esitatakse eelarve täitmise aruanne**

|  |  |  |  |
| --- | --- | --- | --- |
|  | Nimi | e-post | Kuupäev |
| Aruande koostaja | Karin Talviste | karin.talviste@prokuratuur.ee | 13.01.2025 |

1. Täidetakse kumulatiivselt [↑](#footnote-ref-1)
2. Täidetakse üks kord aastas kumulatiivsel seisuga 31.12. [↑](#footnote-ref-2)
3. Täidetaks juhul, kui TAT tegevuste elluviimisele on kaasatud partnerid või on ettenähtud koostöö, mis on eelduseks TAT eesmärkide saavutamisele. [↑](#footnote-ref-3)
4. Täidetakse üks kord aastas kumulatiivselt seisuga 31.12. [↑](#footnote-ref-4)